CELEX: C2009/130A/01
Language: sl
Date: 2009-06-09 00:00:00
Title: Razpis prostega delovnega mesta – Direktor za protokol in obiske (naziv AD 14 ali AD 15)

9.6.2009   
            
            
               SL
            
            
               Uradni list Evropske unije
            
            
               CA 130/1
            
         Razpis prostega delovnega mesta
   Direktor za protokol in obiske (naziv AD 14 ali AD 15)
   (2009/C 130 A/01)
   Kmalu bo prosto delovno mesto direktorja za protokol in obiske (naziv AD 14 ali AD 15) pri Sodišču Evropskih skupnosti. Zasedeno bo na podlagi člena 29(2) Kadrovskih predpisov za uradnike.
   Naloge
   Naloga zaposlenega na tem delovnem mestu, ki je podrejeno sodnemu tajniku Sodišča, je vodenje direktorata za protokol in obiske, katerega dejavnosti spodbuja in usklajuje.
   Direktor za protokol in obiske mora opravljati naloge vodje protokola Sodišča ter nadzorovati organizacijo uradnih obiskov Sodišča za osebe na visokem položaju ter organizacijo slavnostnih sej in drugih uradnih prireditev.
   Odgovoren je tudi za službo za obiske, kar vključuje:
   
               —
            
            
               pripravo študijskih in informativnih obiskov (približno 15 000 obiskovalcev na leto),
            
         
               —
            
            
               organizacijo kongresov nacionalnih sodnikov.
            
         Direktor za protokol in obiske bo predvsem pazil na dobro vodenje zaposlenih v svojem direktoratu; še zlasti bo spodbujal njihovo motivacijo, izobraževanje in prilagajanje zahtevam službe. Prizadeval si bo tudi za izboljšanje načinov dela v direktoratu ter čim boljšo uporabo razpoložljivih sredstev in orodij direktorata. Nazadnje, kot odredbodajalec na podlagi nadaljnjega prenosa bo skrbel za dobro upravljanje razpoložljivih dodeljenih sredstev.
   Zahtevani nazivi ali diplome
   
               —
            
            
               Končana univerzitetna izobrazba s pridobljeno univerzitetno diplomo,
            
         
               —
            
            
               poglobljeno znanje in poklicne izkušnje na področjih, ki jih pokriva direktorat,
            
         
               —
            
            
               sposobnost vodenja upravne enote,
            
         
               —
            
            
               dobro znanje angleščine in francoščine.
            
         Predložitev prijav
   Prijave za to delovno mesto morajo prispeti na Sodišče izključno po elektronski pošti, na elektronski naslov DIR-PV-CURIA@curia.europa.eu, najpozneje 27. junija 2009 do 13. ure. Prijavam morajo biti priloženi podroben življenjepis ter vsa druga potrebna dokazila.